钦定古今图书集成/历象汇编/乾象典/第012卷 > 《象赋》林琨
## 钦定古今图书集成/历象汇编/乾象典/第012卷 > 《象赋》林琨

载详图籍，爰寻古往。功辟二仪，物标万象。既拆之于
混沌，亦闻之于恍，虽处中而可求，信居外而能想，
阴阳式布，造化斯分，江河草木，日月烟云，或毓灵而
禀气，或照曜而氛氲，不因象而可睹，岂无声而得问，
仰察天文，旁观地理，灿烂星布，巍峨岳峙，或守位而
不易，或镇方而恒止，不因象之所尊，岂为君而胜纪。
至若刻凤之琴，盘龙之镜，开玉轸以交错，写菱花而
辉映，声信美而具出，质含虚而转静，不因象而可识，
岂充爱而为盛？则有大乐鼓吹，圣人舆跸，备礼而制，
乘时而出，宛转国门，逶迤天术，不因象之为用，岂二
仪而不失？物皆有象，象必可观，听之则易，审之则难。
借如玉京上天，贝阙中海，其名可识，其象安在？象以
影随，影图象遍，居，暗莫察，因明则见。众象之德，惟人

应时来宾。既无容而可托，聊以象而为亲。